kardosdrur/scandi-wiki huggingface dataset:
Jørgen Blach

Jørgen Mogensen Blach (16. januar 1796 i Grevskabet Frijsenborg – 10. september 1866) var en dansk bonde og politiker.

Blach blev født 1796 på Grevskabet Frijsenborg, hvor forældrene, Mogens Mikkelsen Blach og Johanne Kirstine, havde fæstet Hadsten Kro; 1825 ægtede han Kirstine Marie Nielsdatter, en gårdejerdatter, og nogle år efter fik han svigerfaderens gård, Blachsgård, i Tåstrup, Randers Amt, som han ejede til kort før sin død, 10. september 1866. Blach var en ualmindelig fremskreden bonde; han ikke blot læste de nye landbrugsskrifter, men hvad de lærte, førte han ud i praksis på en så dygtig måde, at han ved flere lejligheder hædredes for "Landboflid og Vindskibelighed"; således fik han af Landhusholdningsselskabet i 1839 dets tredje sølvbæger. For øvrigt drev han en ret omfattende ejendomshandel, han var således til forskellig tid ejer af 12-14 land- og købstadsejendomme. Blachs navn er imidlertid mere knyttet til hans politiske end til hans agronomiske virksomhed. 1841 valgtes han til stænderdeputeret og henledede som sådan flere gange opmærksomheden på sig ved sine frisindede og yderst djærve udtalelser, ligesom han ved tronskiftet 1848 var med til at underskrive den af 26 jyske stænderdeputerede og suppleanter indgivne adresse om en "paa lige Menneske- og Borgerrettigheder bygget fri og folkelig konstitutionel Forfatning". Til den grundlovgivende rigsforsamling stillede Blach sig ikke, derimod valgtes han i december 1849 som repræsentant for Aarhus Amts 3. kreds til medlem af det første Folketing, og som i stænderforsamlingen var han også i Folketinget et flittigt medlem af forskellige udvalg. Da han ved de næste almindelige Folketingsvalg 1852 faldt igennem i sin gamle kreds, opgav han sin politiske virksomhed. Foruden denne har Blach fra tid til anden haft næsten alle kommunale ombud at røgte, ligesom han hædredes med en del private tillidshverv; således var han 1850, bl.a. sammen med Bregendahl og J.C. Nyholm, medindbyder til stiftelsen af Kreditforeningen af jydske Landejendomsbesiddere.

Kilder 
 H. Hertel, "Blach, Jørgen Mogensen", i: C.F. Bricka (red.), Dansk Biografisk Lexikon, København: Gyldendal 1887-1905.
 Rugaard, Fremragende danske Bønder, s. 421 ff.

Stænderdeputerede fra Nørrejylland
Folketingsmedlemmer i 1840'erne
Folketingsmedlemmer i 1850'erne
Landmænd fra Danmark
Personer i Dansk Biografisk Leksikon
Greg Iles

Greg Iles (født 1960) er en amerikansk romanforfatter, som bor i byen Natchez i staten Mississippi i USA. En del af hans romaner, blandt andre The Quiet Game fra 1999 foregår i denne by.

Greg Iles blev født i Tyskland (Stuttgart), hvor hans far, der var læge, var leder af en amerikansk lægeklinik. Iles voksede op i Natchez, Mississippi. Han studerede på University of Mississippi, kaldet Ole Miss i byen Oxford i det nordlige Mississippi, og blev færdig i 1983.

Han spillede i flere år musik i bandet Frankly Scarlet, og turnerede med dette et års tid efter sit ægteskab. Han forlod bandet og begyndte at skrive sin første roman, Spandau Phoenix som handlede om krigsforbryderen Rudolf Hess. Bogen udkom i 1993. Af Iles' hidtidige 13 romaner, er de ti blevet kåret som New York Times Bestsellers. I 2005 kom romanen Blood Memory direkte ind på en ottendeplads på New York Times' bestsellerliste.

Iles skriver om mange forskellige emner, men alle hans romaner er kriminal- og/eller spændingsromaner. Enkelte af romanerne, fx Sleep No More fra 2002 og Blood Memory fra 2005 indeholder overnaturlige elementer.
Kun en enkelt af romanerne, Black Cross fra 1995 er oversat til dansk og udgivet i 1997 under titlen I desperationens navn.

En ny bog, Unwritten Laws forventes at udkomme i 2011

I 2002 skrev Iles manuskriptet til filmen Trapped med blandt andre Kevin Bacon og Charlize Theron. Manuskriptet var baseret på hans roman, 24 Hours fra 2000.

Greg Iles er i dag medlem af rockgruppen The Rock Bottom Remainders sammen med en række andre amerikanske forfattere, hvoraf de mest kendte i Danmark nok er Matt Groening (The Simpsons), Scott Turow (Presumed Innocent, dansk Måske uskyldig) og Stephen King (Carrie, The Shining, dansk: Ondskabens Hotel m.fl.)

I marts 2011 var Greg Iles involveret i et alvorligt biluheld på U.S. Highway 61 i Mississippi, . Ved uheldet blev hans aorta perforeret, og han fik ødelagt sit højre ben. Iles overlevede uheldet, men sidder fortsat i kørestol.Trods uheldet har han færdiggjort sin store trilogi bestående af Natchez Burning (2014), The Bone Tree (2015) og Mississippi Blood (2017) og i 2019 udkom hans seneste roman.

Bibliografi 
 Spandau Phoenix (1993)
 Black Cross (1995) , Dansk "I desperationens navn (1997).
 Mortal Fear (1997)
 The Quiet Game (1999)
 24 Hours (2000)
 Dead Sleep (2001)
 Sleep No More (2002)
 The Footprints of God (2003)
 Blood Memory (2005)
 Turning Angel (2005)
 True Evil (2006)
 Third Degree (2007)
 The Devil's Punchbowl (2009)
 Natchez Burning (2014)
 The Death Factory (2014) - Kort roman
 The Bone Tree - fortsættelse af Natchez Burning (2015)
 Mississippi Blood - fortsættelse af Natchez Burning og The Bone Tree (2017)
 Cemetery Road (2019)

Eksterne links 
 Greg Iles' offcielle hjemmeside  
 Om Greg Iles fra boghandlerkæden Barnes & Noble's hjemmeside  

Krimiforfattere fra USA
Lasse Krull

Lasse Krull (født 29. december 1978 i Odense) er en dansk politiker, der siden 2010 har været medlem af regionsrådet i Region Syddanmark. Han er desuden tidligere landsformand for Konservativ Ungdom og tidligere viceborgmester i Svendborg Kommune.

Krull, der er opvokset på Ærø, har læst statskundskab, men er uddannet finansøkonom fra Tietgenskolen i 2008 og læser nu HD i organisation og ledelse ved Syddansk Universitet. Siden 2008 har han arbejdet som erhvervskundechef i Totalbanken.

Hans politiske karriere begyndte i 1993 i Konservativ Ungdom, som han var landsformand for fra 2002 til 2004. I 2001 blev han valgt til Svendborg Byråd og var i perioden frem til 2006 viceborgmester og medlem af økonomi-, social- og kulturudvalget. Han var fra 2003 til 2008 generalsekretær for den internationale sammenslutning af konservative og kristendemokratiske politiske ungdomsorganisationer, Democrat Youth Community of Europe (DEMYC). Han sad også i ledelsen for den globale ungkonservative organisation IYDU i et år som Vice Chairman. I 2009 blev han opstillet som Konservatives formandskandidat til Region Syddanmark og fik knap 12.000 stemmer til regionsrådsvalget. Dette gjorde ham til en af Det Konservative Folkepartis største stemmeslugere ved valget til regionerne.

Lasse Krull er i dag formand for Region Syddanmarks udvalg for Regional Udvikling. 

Lasse Krull blev i september 2012 genvalgt som partiets spidskandidat til regionsvalget i november 2013.

Privat er han bosat i Odense.

Eksterne henvisninger 
 Lasse Krulls hjemmeside 

Politikere fra Det Konservative Folkeparti
Formænd for Konservativ Ungdom
Personer fra Odense
Regionsrådsmedlemmer fra Det Konservative Folkeparti
Medlemmer af Svendborg Byråd
Erhvervsfolk fra Danmark
Viceborgmestre fra Det Konservative Folkeparti
Psykiatrisk hospital

Et psykiatrisk hospital er et hospital, der i modsætning til almindelige hospitaler, også kaldet somatiske hospitaler, har specialiseret sig i behandlingen af psykiske sygdomme. 

De psykiatriske hospitaler erstattede de tidligere sindssygeanstalter.

Psykiatriske hospitaler i Danmark 
I Danmark er der kun få egentlige psykiatriske hospitaler. I stedet behandles de psykiatriske patienter på særlige afdelinger på de somatiske sygehuse. Det gælder bl.a. på Odense Universitetshospital og Rigshospitalet, mens Sct. Hans Hospital og Århus Universitetshospital Risskov er eksempler på psykiatriske hospitaler. 

Der er ikke tradition for at opdele psykiatrien i specialer herhjemme; men der skelnes mellem børn og unge samt voksenpsykiatri, ligesom særlige funktioner varetages under gerontopsykiatri, katastrofepsykiatri og retspsykiatri. Selve afdelingen eller sygehuset er inddelt i en række behandlingsafsnit, eksempelvis åben afdeling, herunder dagsafsnit, og lukket afdeling. Desuden er der en psykiatrisk skadestuefunktion tilknyttet. I Danmark findes i alt ca. 4.000 senge på psykiatriske afdelinger eller hospitaler.

Såfremt patietens sundhedstilstand tilsiger det, og vedkommende er til fare for sig selv og/eller andre, kan der ske tvangstilbageholdelse med hjemmel i psykiatriloven.

Se også
 Dårekiste

Hospital
Psykiatriske hospitaler
Icelandair

Icelandair er det nationale flyselskab i Island. Selskabet ejes af Icelandair Group og beflyver 25 ruter til Europa og USA/Canada. Den primære hub er Keflavík International Airport. 

Icelandair har rødder tilbage til Flugfélag Aukureyrar, der blev etableret i 1937. I 1940 skiftede det navn til Flugfélag Íslands og fusionerede i 1973 med det andet islandske flyselskab, Loftleiðir: Icelandair (Flugleiðir indenrigs og Icelandair ude). Gradvist tog det engelske navn over.

Selskabet har gjort Keflavik til en international transitlufthavn mellem Europa og USA. De transatlantiske ruter tegner sig i dag for omkring halvdelen af selskabets flyvninger.

Eksterne henvisninger 

Etableret i 1937
Flyselskaber fra Island
Icelandair Group
Bahnhofsmission

Bahnhofsmission er en tysk, kristen hjælpeorganisation med gratis kontaktsteder på knap 100 banegårde i Tyskland. Organisationen hjælper som udgangspunkt et hvilket som helst menneske kvit og frit og anonymt og for det meste på tidpunkter, hvor andre ikke hjælper. Blandt andet hjemløse drager nytte af deres virke.

Eksterne henvisninger 
 Bahnhofsmissions officielle website

Kristne organisationer
Organisationer fra Tyskland
Velgørenhedsorganisationer
Karlsminde langdysse

Karlsminde er en godt restaureret langdysse fra bondestenalderen (cirka 3.600 f.Kr.) i Svans i Sydslesvig. Langdyssen er som mange stendysser bygget i det kystnære område og var både gravsted og offerplads. Den er 57 m lang, 6,5 m bred og ca. 2 m høj. De fleste af de oprindelig 108 stene er bevaret in situ ( ≈ på stedet) og er orienteret øst-vest. Højen i Karlsminde består af tre kisteformede gravkamre. De tre måler ca. 2,5 meter i længden og knap 2 m i bredden. Der er mellem 5 og 7 sidesten i hvert kammer og 1 til 2 dæksten. Mellem stenene fandtes resterne af lerpuds.

Fra 1976 til 1978 blev langdyssen undersøgt og restaureret. Det midtliggende gravkammer (dysse 2) blev først opdaget ved denne restaurering. Undersøgelsen viste, at det midterste kammer oprindeligt lå i en rundhøj, som senere blev ombygget og udvidet til den nuværende langdysse med tre kamre. Restaureringen af anlægget har givet flere arkæologiske fund. Ved højens sydside fandt arkæologerne fx flere potteskår. De repræsenterer formodentlig en særlig offerskik. Foran åbningen til det midterste kammer lå en slibesten. Derudover fandtes fem håndkværne, flere pilespidser og en flintkniv. Ved nordsiden fandtes et fragment af en slebet økse. Jorden omkring langdyssen var blandet med brandlag og trækul. 

Langdyssen ligger i kommunen Vabs, cirka 20 km nordøst for Egernførde.

Litteratur
Karsten Kjer Michaelsen: Danmarks oldtid. København 2002.
Klaus Ebbesen: Sydslesvigske oldtidsminder. Grænseforeningens årbog 1987.
J. Reichstein: Das Hünenbett von Karlsminde; i: Archäologie in Deutschland 1985, siderne 10-11.

Eksterne henvisninger

Stenalderstensætninger i Sydslesvig
Svans
Støvsugerbanden

Støvsugerbanden har flere betydninger:
 Støvsugerbanden (butikskæde) – en dansk kæde af butikker, som blev etableret i november 1969, og som hovedsageligt sælger støvsugere og tilbehør hertil.
 Støvsugerbanden (film) – en dansk film fra 1963, instrueret af Bent Christensen og med manuskript af Leif Panduro.
Mikkel Strøh Kiil

Mikkel Strøh Kiil (født 24. februar 1978 i København) er en tidligere dansk ungdomspolitiker som var landsformand for Konservativ Ungdom fra 2001 til 2002. 
Han var endvidere formand for Konservativ Ungdom i København igennem en årrække, og bestred en række tillidsposter i KU. 

Kiil blev i 2004 kandidat i økonomi fra Københavns Universitet og senere ansat hos konsulentfirmaet McKinsey and Company. I dag arbejder han som leder i Dong Energy. 

Formænd for Konservativ Ungdom
Personer fra København
Erhvervsfolk fra Danmark
Kasper Kyed

Kasper Kyed er cand.scient.pol. fra Aarhus Universitet og en tidligere dansk ungdomspolitiker, der var landsformand for Konservativ Ungdom (1999 – 2000).

Referencer 

Formænd for Konservativ Ungdom
Politologer fra Danmark
Least Worst Of

Least Worst Of er en kompilation fra Type O Negative med tidligere udgiver materiale  og nogle nye sange og remixes. Der er både en redigeret version og en uredigeret med en advarsel til forældre. Billedet på coveret forestiller faldskærmsudspring ved Coney Island i Brooklyn i New York.

Track liste

Uredigeret version 
 "The Misinterpretation of Silence and Its Disastrous Consequences (Wombs and Tombs Mix)" – 0:39
 "Everyone I Love Is Dead" – 4:39
 "Black No. 1 (Little Miss Scare-All)" – 4:34
 "It's Never Enough" – 8:15
 "Love You To Death" – 4:47
 "Black Sabbath (From the Satanic Perspective)" – 7:44
 "Christian Woman" – 4:25
 "12 Black Rainbows" – 5:10
 "My Girlfriend's Girlfriend (Cheese Organ Mix)" – 3:43
 "Hey Pete (Pete's Ego Trip Version)" – 5:19
 "Everything Dies" – 4:33
 "Cinnamon Girl (Depressed Mode Mix)" – 3:50
 "Unsuccessfully Coping With The Natural Beauty of Infidelity" – 12:29
 "Stay Out of My Dreams" – 8:15

Redigeret version 
 "The Misinterpretation Of Silence And Its Disastrous Consequences (Wombs And Tombs mix)" – 0:39
 "Everyone I Love Is Dead" – 4:39
 "Black No.1" – 4:35
 "Love You To Death" – 4:47
 "Black Sabbath (From The Satanic Perspective)" – 7:44
 "Christian Woman" – 4:25
 "12 Black Rainbows" – 5:10
 "My Girlfriend's Girlfriend (Cheese Organ mix)" – 3:43
 "Hey Pete (Pete's Ego Trip Version)" – 5:19
 "Everything Dies" – 4:33
 "Cinnamon Girl (Depressed Mode mix)" – 3:52
 "Gravitational Constant (G=6.67 x 10 cm3 gm1 sec2)" – 9:04
 "Stay Out Of My Dreams" – 8:15

Charts 

Kompilationer
Album fra 2000
Azid

Azid er en anion med formlen N3−. Det er den korresponderende base til hydrogenazid, HN3. N3− er en lineær anion som er isoelektronisk med CO2 og N2O. Ved hjælp af valensbindingsteori kan azid beskrives ved flere resonansstrukturer, hvor den vigtigste er N−=N+=N−. Azid er også en funktionel gruppe i organisk kemi, RN3.

Natriumazid bruges i airbags til bl.a. biler, hvor det ved hjælp af varme dekomponerer til dinitrogen-gas og derved hurtigt udvider airbaggen. Det antivirale lægemiddel zidovudin (AZT) indeholder en azidogruppe.

I organisk kemi bruges azider ofte til at introducere en aminogruppe. De er også populære til "click-reaktioner" og Staudinger-reaktionen. Azider med lille molekylvægt er ofte ustabile (eksplosive), og påpasselighed er påkrævet.

Referencer 

Funktionelle grupper
Tekno Ingeniørsæt

Tekno Ingeniørsæt er et legetøjs-byggesæt med metaldele, fremstillet fra 1934 af fabrikken Tekno "Dansk Legetøjs Industri", København. 

Med hver æske fulgte der en byggevejledning. Nogle af modellerne kunne tilkobles en motor, således at man f.eks. kunne få vingerne på en mølle til at dreje rundt. De mere komplicerede byggesæt kunne være en elektrisk kraftstation, eller en kran med elektriske kredsløb, fem omskiftere og  seks motorer. Samlesættene gav også mange muligheder for at konstruere egne modeller.

Produktionen af byggesættet begyndte i fabrikant A. Siegumfeldts villakælder i 1934 under yderst beskedne forhold. Tekno Ingeniørsæt blev fremstillet i betydelig kraftigere materiale, med fire gange så mange huller og med et sortiment, der ikke tidligere var kendt og endelig i en kvalitet og finish, der var andre byggesæt langt overlegen.

Citat fra et Tekno samlesæt katalog: “Tekno er ikke legetøj for små børn. Kun for børn, der er nået så langt, at de kan læse og begynde at forstå en tegning, har TEKNO værdi, men så er der heller ingen grænser for TEKNO´s værdi”.

Efter fabrikant A. Siegumfeldts død i 1967, overtog datteren Esther Siegumfeldt den daglige ledelse af firmaet. Hun forsøgte at drive Tekno videre i faderens ånd, men på grund af økonomiske og driftsmæssige vanskeligheder valgte hun at sælge firmaet i 1970 til firmaet Algrema-Tekno i Hjørring. Efter at fabrikken gik konkurs i 1972, blev ingeniørsættet forsøgt fortsat fremstillet af det hollandske firma AP Teknik, men skruer og aksler havde 3 mm. gevind, så de passede ikke sammen med det gamle Tekno Ingeniørsæt.

Se også 
 JostyKit

Eksterne henvisninger og kilder 
Information om tekno og teknobiler
Privat hjemmeside om Fabrikken Tekno 
Privat hjemmeside om Tekno Ingeniørsæt 
Ny konstruerede modeller af Tekno Ingeniør-sættet

Konstruktionslegetøj
Nowy Dwór Królewski

Nowy Dwór Królewski ( Det nye Kongeslot ) er en landsby i Polen, der ligger i Kujawsko-Pomorskie Amt Chelmno. Denne landsby blev grundlagt i middelalderen.

Byer i Polen
Internet Archive

Internet Archive er et nonprofit onlinebibliotek, der har en mission om at give "universal adgang til al viden". Biblioteket opbevarer permanent digitaliseret materiale, hvor den mest kendte indgang er Wayback Machine, der giver adgang til historiske udgaver af websites.
Brewster Kahle startede Internet Archive i 1996. Internet Archive har i perioden 1996-2009 arkiveret over 150 milliarder websider.

De primære datacentre er placeret i USA, og der findes en mirror i det nye Bibliotek i Alexandria; Bibliotheca Alexandrina i Egypten.

Se også 
 Netarkivet.dk
 Webmuseum.dk

Referencer

Eksterne henvisninger 

 Internet Archive
 Internet Archive: Wayback Machine
 Internet Archive: Wayback Machine, mirror i Egypten
 Pioner-websites (fra 1996)
 August 7, 2012, blog.archive.org: Over 1,000,000 Torrents of Downloadable Books, Music, and Movies Citat: "...BitTorrent is the now fastest way to download items from the Archive..."

Arkiver og arkivalier
Netbiblioteker
Etableret i 1996
Lorenz von Stein

Lorenz Jacob von Stein (født 15. november 1815 i Egernførde (Slesvig), død 23. september 1890 ved Wien) var en tysk socialøkonom og finansteoretiker.

Efter retsvidenskabelige studier i Kiel, København, Berlin og Jena kom Stein til Paris, hvor han trådte i forbindelse med Louis Blanc, Étienne Cabet, Victor Considerant og andre af førerne for den sociale bevægelse og med åndslivlig og smidig påvirkelighed viede denne indgående iagttagelser og granskning.

Resultatet heraf var de socialhistoriske værker Der Sozialismus und Kommunismus des heutigen Frankreichs (Leipzig 1842, 2. udg. i 2 bind 1848) og Geschichte der sozialen Bewegung in Frankreich von 1789 bis auf unsere Tage (3 bind, Leipzig 1850), der er en hovedkilde til emnets historie.

Imidlertid var Stein 1846 blevet professor i statsvidenskaber i Kiel. Da han, bl.a. i skriftet La question du Schleswig-Holstein (Paris 1848), gjorde sig til talsmand for de separatistiske tendenser inden for hertugdømmerne, ledede dette til hans afsættelse 1851. Fra 1855 indtil 1885 virkede han som professor i statsvidenskaber i Wien.

Stein udfoldede her ikke blot en i høj grad impulsiv lærergerning, men også en betydelig litterær produktion inden for alle områder af sin videnskab. Hans hovedværk er den omfangsrige og grundlæggende, ved sin fremkomst udtømmende Verwaltungslehre (7 bind, Stuttgart 1863—68).

En mere håndterlig bearbejdelse heraf er Handbuch der Verwaltungslehre und des Verwaltungsrechtes (Stuttgart 1870, 3. omarb. udg. i 3 bind 1888). Stærkt benyttet var hans Lehrbuch der Finanzwissenschaft (Leipzig 1860; 5. udg. i 4 bind, 1885-86).

Eksterne henvisninger 
 Biografi i Dansk biografisk Lexikon

Nationaløkonomer fra Tyskland
Ansatte ved Kiels Universitet
Personer fra Egernførde
Tilhængere af slesvig-holstenismen
Danskere i 1800-tallet
Tyskere i 1800-tallet
Faglitterære forfattere fra Tyskland
Personer i Dansk Biografisk Leksikon
Nightlight

Nightlight er et dansk goth metal-band som blev dannet i København 2005 af Martin Steene, der også er sanger i Iron Fire og tidligere har sunget for Force of Evil. Martin ønskede at skabe musik med HIM og Paradise Lost i hovedet og derved blev bandet midlertidigt navngivet Venom Kiss.

Efter at have erhvervet flere medlemmer til projektet, skiftede det navn til det nuværende Nightlight.

Bandet har siden været opvarmningsband for flere internationale bands som Leaves' Eyes, Type O Negative og The 69 Eyes. Det udgav i efteråret 2008 deres debutalbum, som senere i 2010 blev nomineret til Danish Metal Award for bedste debutalbum.

Diskografi 
 2008: Funeral of Love

Noter og kilder

Eksterne henvisninger 
 Officielle hjemmeside  
 

Gothic metal-grupper
Musikgrupper fra 2005
Støvsugerbanden (butikskæde)

Støvsugerbanden er en dansk kæde af butikker, som blev etableret i november 1969, og som hovedsageligt sælger støvsugere og tilbehør hertil. Derudover sælger nogle af butikkerne også isenkram, belysning og værktøj.

Firmaet hed oprindeligt Støvsugermanden, men da spillefilmen Støvsugerbanden blev vist i biograferne, blev navnet blandt kunderne ændret til Støvsugerbanden, som fra 1991 blev det officielle navn.

Støvsugerbanden har en detail- og en erhvervsafdeling, og har pr. September 2023 butikker på/i Frederiksberg, Østerbro, Kongens Lyngby, Helsingør,og Roskilde.

Referencer

Eksterne henvisninger 
 Støvsugerbanden

Etableret i 1969
Nonfoodbutikskæder i Danmark
Funeral of Love

Funeral of Love er bandet Nightlight's debutalbum. Albummet udkom den 9 marts 2009.
Albummet blev nomineret til en Danish Metal Awards for bedste debutalbum.
Albummet består af 12 numre, hvor bl.a. Anders Nielsen gæste optræder på keyboard.

Original udgivelse 
 "C.U. Next Tuesday" – 4:52
 "White Winter Black Brain" – 4:08
 "Gothic Girl" – 4:08
 "Funeral of Love" – 5:31
 "Shotgun Wedding" – 4:25
 "Loving the Dead" – 4:37
 "Hollow Man" – 3:13
 "Madness in the Moonlight" – 4:19
 "Poison Beauty" – 3:33
 "Zombies ‘n’ Shadow" – 3:55
 "Days of Misery" – 4:43
 "Rebel Yell" – 4:46

Musikere 
 Martin Steene – Vokal
 Nikolaj Ihlemann – Guitar
 Martin Slott – Guitar
 Martin Lund – Bas
 Hagel – Trommer
 Anders Nielsen – Keyboard

Referencer

Eksterne henvisninger 
 

Debutalbum fra Danmark
Debutalbum fra 2009
Gødvad Kirke

Gødvad Kirke er en kirke der ligger i Gødvad Sogn i den nordlige udkant af Silkeborg; Den ligger i det tidligere Hids Herred, Viborg Amt, nu Silkeborg Kommune. Kor og skib er opført i romansk tid af granitkvadre over skråkantsokkel, formodentlig omkring 1150. Begge retkantede døre er bevaret, syddøren i brug, norddøren tilmuret, i norddørens blænding er indsat en tympanon med flettet kors i midten flankeret af to små kors indskrevet i cirkler, denne tympanon muligvis fra en tidligere præstedør. I østmuren og nordmuren ses oprindelige romanske vinduer. Tårn og våbenhus er opført i sengotisk tid. I tårnets murværk er indsat en korbuekragsten med rankeslyng og løve.

Skibet har bjælkeloft, koret fik indbygget krydshvælv i sengotisk tid. I triumfvæggen mod syd ses en åbning, som formodentlig har været benyttet som prædikestol i middelalderen, ved åbningen ses kalkmalerier, tre kroner og et viekors. I tårnbuen ses en kalkmalet stjerne og et viekors. Altertavlen i renæssance er fra omkring 1620, den er nært beslægtet med tavlen i Lemming. Prædikestolen er fra 1603. På degnestolen ses våben for århusbispen Niels Clausen (død 1531).

Den romanske døbefont af granit har to par dobbeltløver med fælles hoved i lavt relief, på den firkantede fod ses fire kravlende dyr med parvis fælles hoved i lavt relief og med tydelige dobbeltkonturer.

Eksterne kilder og henvisninger 

 Gødvad Kirke  hos nordenskirker.dk
 Gødvad Kirke hos KortTilKirken.dk

Kirker i Silkeborg Kommune
Kirker i Viborg Stift
Kirker i Viborg Amt
Bygninger, konstruktioner og anlæg i Silkeborg
Repertoire

Repertoire har flere betydninger:

 Repertoire (teater) – forestillinger et teater har på sit program
 Repertoire (kunstner) – roller som en skuespiller har indstuderet, eller de musikstykker eller sange som en musiker, et orkester eller en sanger har fremfører 
 Repertoire (person) – en persons færdigheder eller vaner
 Åbningsrepertoire (skak) – en skakspillers åbningsrepertoire er spillerens valg af favorit åbninger 
 Repertoire Records – et tysk pladeselskab
 Le Répertoire de la Cuisine – ofte blot kaldet Le Répertoire – en kogebog af Louis Saulnier